b"\n_START_ARTICLE_\nNagrada Goya\n_START_SECTION_\nZgodovina\n_START_PARAGRAPH_\n12 november 1985 je pomembna prelomnica za \xc5\xa1pansko kinematografijo, kajti producent Alfredo Matas je sklical sestanek skupaj z vsemi pomembnimi imeni \xc5\xa1panske kinematografije v tistem \xc4\x8dasu. Njegov namen je bil najti re\xc5\xa1itev za probleme, ki so jih takrat te\xc5\xbeili. Iz takratnega sestanka se je naslednje leto rodila zveza, ki je danes poznana pod imenom \xc5\xa0panska akademija filmske umetnosti in znanosti ter povod za ustanovitev nagrad Goya._NEWLINE_Jaime de Armi\xc3\xb1\xc3\xa1n in Teo Escamilla sta bila povodnika za pripravo prve ceremonije gala dogodka v gledali\xc5\xa1\xc4\x8du Lope de Vega, ampak konec leta 1985 \xc5\xa1e vedno niso bili enotni glede samega poimenovanja in vzorca. \xc4\x8ceprav se je razglabljalo, da bi dogodek poimenovali Nagrade Lumi\xc3\xa8re, Ba\xc3\xb1uel ali Soles, so na koncu vendarle izglasovali, da se bo imenovalo Nagrade Goya, , po svetovno znanem \xc5\xa1panskem slikarju Franciscu de Goyi. Nagrade so poimenovane po romanti\xc4\x8dnem slikarju, saj se je njegov umetni\xc5\xa1ki slog po mnenju \xc4\x8dlanov akademije pribli\xc5\xbeal filmografiji. Ker gre za kratko ime so se s tem pribli\xc5\xbeali tudi filmskim nagradam v tujini (C\xc3\xa9sar, Oskar)._NEWLINE_Na isti letni slavnostni prireditvi se poleg Nagrad Goya podelujejo tudi ti. ''Goya de Honor'', nagrada za delo re\xc5\xbeiserja, o \xc4\x8demer odlo\xc4\x8da svet direktiva, ki priznava \xc5\xbeivljenjsko predanost ustvarjanju filma._NEWLINE_Nagrade Goya so med drugim tudi scenarij \xc5\xa1tevilnih protestov in politi\xc4\x8dnih manifestacij. Jos\xc3\xa9 Luis Borau si je leta 1998 obarval roko v belo barvo, da bi pokazal svojo zavrnitev umora mestnega svetnika \xc5\xa1panske politi\xc4\x8dne stranke PP Alberta Jim\xc3\xa9nez Becerrila in njegove \xc5\xbeene._NEWLINE_Leta 2003 je podelitev nagrad zaznamoval protest o belgijskem sporu v Iraku. Takrat so \xc5\xa1tevilni povabljenci in nagrajenci pri\xc5\xa1li na dogodek z letakom v roki ''Recimo ne vojni!''_NEWLINE_Leto kasneje, 2004 je dokumentirani film La pelota vasca spro\xc5\xbeil \xc5\xa1tevilne proteste \xc5\xa1panskega Zdru\xc5\xbeenja \xc5\xbertev terorizma, \xc4\x8de\xc5\xa1 da naj bi izena\xc4\x8devali povzro\xc4\x8ditelje terorizma z njihovimi \xc5\xbertvami. Protestniki so tako prosili za podporo prisotnih na podelitvi v obliki no\xc5\xa1enja nalepke s sloganom proti organizaciji ETA. \xc5\xa0tevilni udele\xc5\xbeenci gala dogodka so v znak podpore nosili nalepke na katerih so nasprotovali terorizmu, hkrati pa izrazili podporo svobodi izra\xc5\xbeanja._NEWLINE_Jos\xc3\xa9 Luis Rodr\xc3\xadguez Zapatero je leta 2005 postal prvi predsednik vlade, ki se je udele\xc5\xbeil podelitve nagrad Goya. Njegova politi\xc4\x8dna stranka \xc5\xa0panska socialisti\xc4\x8dna delavska stranka (PSOE) se je posledi\xc4\x8dno spopadala z o\xc4\x8ditki, da sku\xc5\xa1a dogodek politizirati._NEWLINE_Leta 2010 \xc3\x81lex de la Iglesia v svojem govoru kritiziral zakon, ki je dovoljeval ukinitev spletnih strani z nezakonitimi prenosi._NEWLINE_Od 26. podelitve zapovrstjo, leta 2011 so uvedli, da je starost nad 16 let edini pogoj za obravnavo kandidata v katerikoli interpretativni kategoriji. Ne upo\xc5\xa1teva se narodnost ali jezik v katerem govori igralec ali njegov lik. Do tedaj je \xc5\xa1esterica mlaj\xc5\xa1ih od 16 let osvojila nagrade v interpretativnih kategorijah: Andoni Erburu (10 let), Ivana Baquero (12 let), Nerea Camacho (12 let), Juan Jos\xc3\xa9 Ballesta (13 let), Francesc Colomer (14 let), Marina Comas (15 let) in Mar\xc3\xada Valverde (16 let)._NEWLINE_Podelitev leta 2014 je zaznamovala odsotnost ministra za \xc5\xa1olstvo, kulturo in \xc5\xa1port, ki se slovesnosti ni udele\xc5\xbeil prvi\xc4\x8d v njeni zgodovini. Takratni minister Jos\xc3\xa9 Ignacio Wert je svojo odsotnost opravi\xc4\x8dil z natrpanostjo urnika, kasneje naletel pa je na mo\xc4\x8dno neodobravanje kulturnikov in javnosti. Vladna odsotnost je bila ena najbolj vro\xc4\x8dih tem ve\xc4\x8dera, izognil se ji ni niti takratni voditelj prireditve Manuel Fuentes, ki je izpostavil pomen enotnosti v te\xc5\xbekih trenutkih, ki jih prestaja kulturni sektor.\n_START_SECTION_\nKategorije\n_START_PARAGRAPH_\n\xe2\x80\xa2 Nagrada Goya za najbolj\xc5\xa1i film ( od l. 1986)_NEWLINE_\xe2\x80\xa2 Nagrada Goya za najbolj\xc5\xa1ega re\xc5\xbeiserja ( od l. 1986)_NEWLINE_\xe2\x80\xa2 Nagrada Goya za najbolj\xc5\xa1ega re\xc5\xbeiserja debitanta ( od l. 1989)_NEWLINE_\xe2\x80\xa2 Nagrada Goya za najbol\xc5\xa1i originalni scenarij ( od l. 1988)_NEWLINE_\xe2\x80\xa2 Nagrada Goya za najbolj\xc5\xa1i adaptirani scenarij ( od l.1988)_NEWLINE_\xe2\x80\xa2 Nagrada Goya za najbolj\xc5\xa1ega glavnega igralca ( od l. 1986)_NEWLINE_\xe2\x80\xa2 Nagrada Goya za najbolj\xc5\xa1o glavno igralko ( od l.1986)_NEWLINE_\xe2\x80\xa2 Nagrada Goya za najbolj\xc5\xa1ega stranskega igralca ( od l. 1986)_NEWLINE_\xe2\x80\xa2 Nagrada Goya za najbolj\xc5\xa1o stransko igralko ( od l. 1986)_NEWLINE_\xe2\x80\xa2 Nagrada Goya za najbolj\xc5\xa1ega mladega igralca ( od l. 1994)_NEWLINE_\xe2\x80\xa2 Nagrada Goya za najbolj\xc5\xa1o mlado igralko ( od l.1994)_NEWLINE_\xe2\x80\xa2 Nagrada Goya za najbolj\xc5\xa1o originalno glasbo ( od l.1986)_NEWLINE_\xe2\x80\xa2 Nagrada Goya za najbolj\xc5\xa1o pesem ( od l. 2000)_NEWLINE_\xe2\x80\xa2 Nagrada Goya za najbolj\xc5\xa1o monta\xc5\xbeo ( od l. 1986)_NEWLINE_\xe2\x80\xa2 Nagrada Goya za najbolj\xc5\xa1o fotografijo ( od l. 1986)_NEWLINE_\xe2\x80\xa2 Nagrada Goya za najbolj\xc5\xa1o produkcijo ( od l. 1987)_NEWLINE_\xe2\x80\xa2 Nagrada Goya za najbolj\xc5\xa1o umetni\xc5\xa1ko produkcijo ( od l. 1986)_NEWLINE_\xe2\x80\xa2 Nagrada Goya za najbolj\xc5\xa1o kostumografijo ( od l. 1986)_NEWLINE_\xe2\x80\xa2 Nagrada Goya za najbolj\xc5\xa1e li\xc4\x8denje in frizuro ( od l. 1986)_NEWLINE_\xe2\x80\xa2 Nagrada Goya za najbolj\xc5\xa1i zvok ( od l.1986)_NEWLINE_\xe2\x80\xa2 Nagrada Goya za najbolj\xc5\xa1e specijalne efekte ( od l. 1986)_NEWLINE_\xe2\x80\xa2 Nagrada Goya za najbolj\xc5\xa1i animiran film ( od l. 1989)_NEWLINE_\xe2\x80\xa2 Nagrada Goya za najbolj\xc5\xa1i kratko-monta\xc5\xbeni animiran film ( od l. 1994)_NEWLINE_\xe2\x80\xa2 Nagrada Goya za najbolj\xc5\xa1i kratko-monta\xc5\xbeni dokumentiran film ( od l. 1993)_NEWLINE_\xe2\x80\xa2 Nagrada Goya za najbolj\xc5\xa1i kratko-monta\xc5\xbeni igrani film ( od l.1989)_NEWLINE_\xe2\x80\xa2 Nagrada Goya za najbolj\xc5\xa1i evropski film ( od l. 1992)_NEWLINE_\xe2\x80\xa2 Nagrada Goya za najbolj\xc5\xa1i dokumentiran film ( od l. 2001)_NEWLINE_\xe2\x80\xa2 Nagrada Goya za najbolj\xc5\xa1i film v \xc5\xa1pan\xc5\xa1\xc4\x8dini ( od l. 1986)_NEWLINE_\xe2\x80\xa2 \xc4\x8castna nagrada Goya ( od l. 1986)\n_START_SECTION_\nZanimivosti\n_START_PARAGRAPH_\nFilm Dias contados (1994) je film z najve\xc4\x8d nominacij za nagrado Goya: 11 nominacij. Ostali filmi z rekordnimi nominacijami so \xc5\xa1e La ni\xc3\xb1a de tus ojos, Blancanieves, Belle \xc3\x89poque in La Isla M\xc3\xadnima._NEWLINE_Film \xc3\x81tame re\xc5\xbeiserja Pedra Alm\xc3\xb3dovarja je edinstveni, saj je bil nominiran v kar 15.kategorijah, zmagal pa ni v nobeni._NEWLINE_Igralci z najve\xc4\x8d nominacijami do sedaj so: Juan Diego, Eduard Fern\xc3\xa1ndez, Maribel Verd\xc3\xba in Victoria Abril._NEWLINE_Najmlaj\xc5\xa1i igralec, ki je prijel nagrado Goya je Adnoni Erberu z 10.leti ( Secretos del coraz\xc3\xb3n). Rafaela Apricio pa je Goya najgrajenka z najve\xc4\x8djo starostjo (83 let)._NEWLINE_Filmi z najve\xc4\x8d nagrad Goya:_NEWLINE_Mar adentro (2004): 14 nagrad_NEWLINE_\xc2\xa1Ay, Caramela! (1990): 13 nagrad_NEWLINE_Blancanieves (2012): 10 nagrad_NEWLINE_La Isla M\xc3\xadnima (2014): 10 nagrad_NEWLINE_Osebnosti z najve\xc4\x8d nagrad Goya:_NEWLINE_Ver\xc3\xb3nica Forqu\xc3\xa9: 4 nagrad_NEWLINE_Carmen Maura: 4 nagrad_NEWLINE_Javier Bardem: 5 nagrad_NEWLINE_Alejandro Am\xc3\xa9nabar: 9 nagrad_NEWLINE_Alberto Iglesias: 10 nagrad_NEWLINE_Zadnji nagrajenci ''Goya de Honor'':_NEWLINE_Concha Velasco (2013)_NEWLINE_Jaime de Armi\xc3\xb1\xc3\xa1n (2014)_NEWLINE_Antonio Banderas (2015)_NEWLINE_MarianoOzores (2016)_NEWLINE_Ana Bel\xc3\xa9n (2017)_NEWLINE_Marisa Peredes (2018)\n_START_SECTION_\nViri in literatura\n_START_PARAGRAPH_\nhttps://www.academiadecine.com/premios/premiosgoya.php?id_s=2&id_ss=29 pridobljeno dne 2018-05-09_NEWLINE_https://www.premiosgoya.com/ pridobljeno dne 2018-04-27_NEWLINE_https://www.muyinteresante.es/cultura/fotos/curiosidades-de-los-premios-goya/los-ganadores-mas-experimentados pridobljeno dne 2018-05-09"